Document ID: /roh_data/filtered/fineweb-2-filterrobots_roh.jsonl.gz/60409

Dumenic Andry und Jessica Zuan
Jessica Zuan lavura vi da poesias nouvas per sieu cudesch da poesias Launa da pavagls. La poetessa prouva da chatter la fuorma ed ils pleds adequats in sias poesias per ils purtrets e las impreschiuns chi la captiveschan ed occupan. Mincha text pretenda üna maniera differenta da proceder e da scriver: per tschertünas poesias sun retscherchas indispensablas, otras drouvan üna fuorma grafica specifica per accentuer il cuntgnieu u ün vocabulari e figüras poeticas chi s’affaun. Las poesias scrittas e quellas chi naschan düraunt ils prossems mais fuorman la basa per discuter las dumandas in connex culla lingua, il stil, il cuntgnieu, las illustraziuns, la cumposiziun dal cudesch e l’united da l’ouvra.